Ibrahim Wasugeyare

Ibrahim Wasugeyare Waa gabayaa caan ah waxa uu ku dhashay dagmada Wardhiigleey ee magaalada Muqdisho, sanadkii 1989kii

gabayo badan ayuu tiriyay waxaana ka mid ah:-

Sida hogol kaliishii da'doo milicdu ay hayso 
Ama lebiga Hawdoo gugii ubaxu heeryeeyey 
Oo haadku dhaafoo shimbiro cimilo goor heesa 
Aadmigu ma hilayee dhakhsuu ugu hiloobaaye 
Anna xiisahaan kuu yahaa kaba hanaan dheere 
Ninba tuu ka helay buu gabdhaha Hodan ku sheegaaye 
Oon heer-kastay qurux katahay hawlin taa kale e 
Anna dookhu adiguu huwadey kuna hareer yaale 
Qaar buu gabdhaa hilibku iyo hugu cusleeyaaye 
Adna inaanad haabkaa ahayn hubiyey dhawr-jeere 
Naasahan sidii hooto waran hore u soo taagan 
Dibnahaagan hiifkaba aqoon hadal san mooyaane 
Gudub halacsi daymada indhahan hibada loo siiyey 
Qosol hanaqa soo taabayoo caashaq hurinaaya 
Ilko aan hoggoodii ka lumin kalana hoosaynin 
Sankaagaa hanaankiyo qorshaa hadiyed loo siiyey 
Dhabannada hareeraha wejiga halalac nuuraaya 
Suuniyaha haabkoodan wacan hadal dhamayn waaye 
Luquntii habkii geri lahaa halal wax dhaafsiisay 
Timo hoos garbaha uga degoo sinaha haab-haabtay 
Heega iyo laafyaha gamcahan hibada loo siiyey 
Dhexdan aan hareeraha u fidin horena soo taagmin 
Hannaan quruxsan waataa luguu ka haqab beeleen 
Gobonimo haddii laga hadlana waa hirsood runa he 
Hoo iyo waxsiin waxa ka roon haab garaab qaba e 
Adiguna hantiday oo caqligu waa hub kuu dihine 
Hadaaqaba ma dhaameen haddaan hadalku toosnayne 
Hayeeshee warkaad hurin taqaan haa adoon odhane 
Mar hadaad hufnaan gees kastaba aad ka hanaqaaday 
Adigey hibaaqeey naftani heegan kuu tahaye 
Adaan hiirta waaberi dartaa habataq luudaaye 
Hanfigiyo kulayl-kiyo haddaan halowga soo jiidho 
Oo aanan haabkiyo dhabtiyo laabta kugu haynin 
Ma'haraado oonoo biyaha hoos uma dayo e 
Haamadayga dhaxanta cabaar hooy kama galo e 
Hawlaha dalkeygiyo xilkaan baaye hananaayey ku habsaamay 
Taadii markaan taydi hoos dhigaye Magaalada hareertaad ka taal eed u hoyonayso 
Inaan helo haddii aan yartaay haabka aan geliyo 
Aaweey hubqaad wacan anaan hadal cid weydiinin 
Hillaacaan sidiisii maraa hagida aad taale 
Haatufkaan sidiisii walaal ku hor imaadaaye 
Haddii aan heddeen gelin intaan dunida hoos joogno 
Inaan kaa hawoodaa marnaba waa habeen tegeye Hayeeshee 
Illaah baa hayoo calaf ku hoos yaale 
Haddaan Eebe hoo odhan wuxuu u hunguroonaayo 
Qofna abid ma soo helo wuxuu haari ku ahaaye 
Haddii aynu kala haayirnoo laysu hiran waayo Oo aan 
Hibaaqeey nasiib adiga ii haynin
Nacas hayle-foosh iyo qorqode garan hagaaggaaga 
Midaan ku hidda-raacayn asaan haybed kugu beerin 
Urdun xumaha hanfiif-sada kolkay hawli soconayso 
Haddii talada aan hayn lahaa kuma horgeeyeene 
Waxba yaanan sii hadaltiyeyn hadalka qaarkiiye 
Ihaleel jacaylkii intuu soo hamaansadaye 
Heensiyo hubkaa laba dhacuu igu hogaanshaaye 
Hayin aan biyaha daadin iyo igadhig hawlmooge 
Dhulka meesha Hodaniyo nimcada igu aghaynwaaye 
Hogob laga hayaamiyo cidluu ila hadaafaaye 
Hiil qodaxle iyo jeerin buu igu hagaajaaye 
Waxaan hadimo soo maray waxaan halowyo soo meeray 
Hohi cabasho weeyee mar qudha hiiftan maan odhane 
Halbawlahaad i heertiyo lafahan hilibku naafoobey 
Nabaradan bog hoosiyo wadnahan halac ka oogaaya 
Haddii aan ku helileey bogsoon haarta qoomaniye 
Waa hubaale hays odhan wax buu kuu hadoodilaye 
Waa hadal nin waayeeli yidhi hiila kaa raba e 
Waa hadal ka soo baxay ninkii kuu harraad qabaye 
Waa hadal ka soo baxay ninkii kuu hadfee lumaye 
Waa hadal ka soo baxay ninkaa soo hiloow ku lehe 
Waa hadal qofkii la hordhigaa oohin hoorsadaye 
Waa hadal qofkaan caashaq helin hawlyaraan la'ahe 
Waa hadal markaan kugu hamiyey aan higaad qoraye 
Waa hadal wax badan baan habraye uurku hayn karine 
Waa hadal halkaad igaga taal hoo ogoow ku lehe 
Waa hadal hayii kugu lalabay soo halaan-halaye 
Caashaqa hareertaada qabo hubiyey kaygiiye .
Waxa qorey iid maxamuud jamac

waa abwaan sare kala soo xiriir 0634800066 oo hormuud ah
0659387151oo nationlink ah ama wasugeyare@hotmail.com